  Анжелика Тихонова корреспондент 27-тӥ гудырикошконлы Удмуртиын коронавирусэн черлан 228 учыръёсты шараязы. Висьыны усемъёс пӧлын 49 пиналъёс но 65 арессэс ортчем 24 арлыдоос. Со сярысь элькунысь оперативной штаб ивортӥз. Диагноззы Ижкарын 149 улӥсьёслэн зэмаз, Сарапулын – 11, Дэри ёросын – 10, Грак ёросын – укмыс, Якшур-Бӧдья ёросын – тямыс, Ува ёросын – сизьым, Эгра ёросын – куать, Можгаын, Глазкарын – быдэн вить, Дэбес, Пичи Пурга, Сарапул ёросъёсын – быдэн куинь, Можга, Вавож, Сьӧлта ёросъёсын – быдэн кык, Яр, Каракулино, Балезино ёросъёсын – быдэн одӥг. 159 адями висёнэз вормиз. 16 мурт кулӥз. Кышномуртъёслы кыкезлы 68, 71, 72, 76, 81, 83, 86, 88 арес вал, воргоронъёслы – 65, кыкезлы 66, куинезлы 68 но 74 арес Туннэ нуналлы Удмуртиын коронавирусэн 45 сюрс 663 черлан учыр лабораториосын зэматэмын. 37 сюрс 294 адями йӧназ. 1 сюрс 526 мурт улонысь кошкиз. Али 290-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 345 эскеронъёс ортчытӥзы. 27-тӥ гудырикошконлы Удмуртиын 330 сюрс 458 адями коронавируслэсь прививка пуктӥз, со пӧлысь 287 сюрс 550-эз кыкетӥ люкетсэ басьтӥзы. 17 сюрс 911 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  